Benewens die stormvloede langs die kus, kan stede in die binneland oorstroom word, al sal die spoed van die storm aansienlik begin afneem.
Noord- en Suid-Carolina het reeds baie reën gekry, wat beteken die grond kan nie nog meer water absorbeer nie.
Indien die jongste voorspellings korrek is, gaan die orkaan verder noord langs die suidkus tref en sal dit die eerste kategorie 4-orkaan in die geskiedenis in hierdie gebied wees. Dié deel van die kus word selde deur orkane getref.
Sedert die orkaan Hugo die streek 29 jaar gelede getref het, het die bevolking aan die kusgebied ook aansienlik gegroei.